EkBass/fiwiki-20250220-pages-articles huggingface dataset:
Kääpiölurikki

Kääpiölurikki (Charmosyna wilhelminae) on Papua-Uudessa-Guineassa elävä pieni kaijalaji. == Koko ja ulkonäkö == Kääpiölurikin pituus on noin 13 cm ja paino noin 20 g. Se on pienin melanesianlurikeista. Sen höyhenpuvun pääväri on vihreä. Päälaki on sinihohtoisen purppuranruskea, koiraan alaselkä ja siipien alapeitinhöyhenet ovat punaiset, yläperä purppuranruskea, siipisulkien alapinnalla on leveä punainen vyö ja kurkussa on keltaisia viiruja. Nokka on oranssi, iiris oranssi tai punainen ja koivet harmaat. Naaras muistuttaa koirasta mutta siiven alapinnalla ei ole punaista ja alaselkäkin on vihreä. Nuori yksilö on himmeämmän värinen. == Esiintyminen == Kääpiölurikki elää Papua-Uusi-Guinean vuoristoseuduilla. Lajin elinympäristön laajuus on 50 000–100 000 neliökilometriä. Populaation koko on arviolta vähemmän kuin 50 000 yksilöä. == Elinympäristö == Kääpiölurikit elävät pääasiassa vuoristometsissä 500–1 800 metrin korkeudella, paikoin myös alempana. Yleensä ne liikkuvat puiden latvustoissa pareittain tai hiljaisina pikku parvina. Ne lyöttäytyvät usein muiden melanesianlurikkien seuraan. == Lisääntyminen == Pesintä tunnetaan vankeudessa eläneistä linnuista. Pesä on kolossa. Munia on tavallisesti kaksi, kooltaan 17 mm × 13,5 mm. Haudonta-aika on noin kolme viikkoa ja pesäpoikasaika noin 1½ kuukautta. == Ravinto == Kääpiölurikit syövät ainakin kukkien siitepölyä ja mettä. == Lähteet == * Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 * World Parrot Trust === Viitteet === Luokka:Melanesianlurikit
Geoffrey Lewis

Geoffrey Lewis (31. heinäkuuta 1935 San Diego, Kalifornia – 7. huhtikuuta 2015 Woodland Hills, Los Angeles, Kalifornia) oli yhdysvaltalainen näyttelijä. Hän näytteli Clint Eastwoodin elokuvissa Ruoska (1973), Rajut kaverit (1974), Mies San Fernandosta (1978), Bronco Billy (1980), Lällärit lakoon (1980), Pink Cadillac (1989) ja Keskiyö hyvän ja pahan puutarhassa (1997). Muita elokuvia ovat muun muassa Salem's Lot – kauhujen kaupunki (1979), Ennen keskiyötä (1983), Tango & Cash (1989), Kasvoton mies (1994) ja Blueberry (2004). Lewis vieraili myös lukuisissa suosituissa televisiosarjoissa, kuten Bonanza, Cannon, Pieni talo preerialla (jakso ”The Younger Brothers”, suom. ”Isoveli”), Magnum, Ihmemies MacGyver (jakso ”Silent World”, suom. ”Äänetön maailma”), Murhasta tuli totta, Matlock, Criminal Minds – FBI-tutkijat ja House. Uskonnoltaan Lewis oli skientologi. Hän oli näyttelijä Juliette Lewisin isä. Näyttelijä Ethan Suplee on naimisissa Brandy Lewisin kanssa, joka on Geoffrey Lewisin tytär. == Lähteet == == Aiheesta muualla == * * Luokka:Yhdysvaltalaiset näyttelijät Luokka:Skientologit Luokka:Vuonna 1935 syntyneet Luokka:Vuonna 2015 kuolleet
Viherlurikki

Viherlurikki (Charmosyna meeki) on melanesialainen kaijalaji. == Koko ja ulkonäkö == Viherlurikin pituus on noin 16 cm ja paino 23–32 g. Sen höyhenpuvun pääväri on vihreä, alapuoli ja siiven alapeitinhöyhenet ovat kellanvihreät. Päälaki on himmeän siniharmaa, kyynärsiipien alapinnalla on kellanvalkea juova ja pyrstö on alapuolelta ja kärjestä keltainen. Nokka on oranssi, iiris oranssi tai keltainen ja koivet oranssit. Sukupuolet ovat samanvärisiä. Nuoren yksilön nokka on ruskea, keltakärkinen. == Esiintyminen == Viherlurikki elää Salomonsaarten suurimmilla saarilla ja Bougainvillellä Papua-Uusi-Guineassa. Lajin populaation koko on arviolta enintään 50 000 yksilöä. Viherlurikki on tuntemattomista syistä johtuen taantunut. == Elinympäristö == Viherlurikit elävät pääasiassa vuoristometsissä, paikoin myös alempana. Yleensä ne liikkuvat puiden latvustoissa pareittain tai hiljaisina pikku parvina. Ne lyöttäytyvät usein salomoninlurikkien seuraan. == Ravinto == Viherlurikit syövät ainakin kukkien siitepölyä ja mettä sekä mahdollisesti pehmeitä hedelmiä. == Lähteet == * Forshaw, Joseph M. & Cooper, William T. 1977: Parrots of the World. – T.F.H. Publications, Inc. New Jersey. ISBN 0-87666-959-3 * World Parrot Trust ===Viitteet=== Luokka:Melanesianlurikit
Jarrumoottori

Jarrumoottori voi tarkoittaa: * Eräänlaista sähkömoottoria * Avaruusaluksen liikkeen jarruttamiseen tarkoitettua moottoria.
Sirkka Lehto

Sirkka Lehto (5. kesäkuuta 1924 Forssa – 26. heinäkuuta 1997) oli suomalainen näyttelijä, joka esiintyi 1950-luvulla muutamissa elokuvissa. Niitä olivat Pitkäjärveläiset (1951), Yö on pitkä (1952) ja Musta rakkaus (1957). Lehdon tunnetuin roolihahmo oli kuitenkin Leena Rintamäki vuosina 1972–1978 esitetyssä televisiosarjassa Rintamäkeläiset. Rintamäkeläisten jälkeen hän esiintyi televisiosarjoissa Kotirappu ja Terveysasema. Sirkka Lehto kuoli 73-vuotiaana kesällä 1997. == Lähteet == Luokka:Suomalaiset näyttelijät Luokka:Vuonna 1924 syntyneet Luokka:Vuonna 1997 kuolleet
Seth E. Meek

Seth Eugene Meek (1. huhtikuuta 1859 Hicksville, Ohio, Yhdysvallat – 6. heinäkuuta 1914 Chicago, Yhdysvallat) oli yhdysvaltalainen eläintieteilijä. Hän oli aikansa merkittävimpiä Pohjois-Amerikan kalojen ja matelijoiden asiantuntijoitaNYTimes. Meekin suku oli lähtöisin Walesista. Hän opiskeli Indianassa, ensin Valparaison yliopistossa, sitten kolme vuotta Bloomingtonissa Indianan valtionyliopistossa, josta hän valmistui 1884. Filosofian tohtoriksi hän väitteli Bloomingtonissa 1891. Meek toimi opettajana eri paikoissa, kunnes hänet vuonna 1892 kutsuttiin Fayettevilleen Arkansas Industrial Universityn museon biologian ja geologian osastojen professoriksi ja kuraattoriksi. Hän toimi ajoittain Yhdysvaltain kalastuskomission assistenttina ja osallistui kesälomillaan komission tieteellisiin tutkimuretkiin eri puolille Yhdysvaltoja. Vuodesta 1897 alkaen hän työskenteli apulaiskuraatorina Chicagon luonnonhistoriallisessa kenttämuseossa aina kuolemaansa saakka. Meek avioitui 25. joulukuuta 1886 Ella Tournerin kanssa, joka on kirjoittanut hänestä lyhyen elämäkertakirjan.Open Library Meek kirjoitti lukuisia tieteellisiä artikkeleita matelijoista ja kaloistaITIS sekä kuvaili ja nimesi suuren joukon eläimiä. == Lähteet == * Genealogy Biography === Viitteet === Luokka:Yhdysvaltalaiset eläintieteilijät Luokka:Vuonna 1859 syntyneet Luokka:Vuonna 1914 kuolleet
Rachael Yamagata

Rachael Yamagata (s. 23. syyskuuta 1977) on yhdysvaltalainen laulaja- lauluntekijä ja pianisti. Hän on japanilais-amerikkalainen isänsä puolelta ja saksalaista ja italialaista syntyperää äitinsä puolelta. Yamagata aloitti Bumpus-nimisen yhtyeen laulajana ja vietti kuusi vuotta yhtyeen kanssa levyttäen ja kiertueilla. Vuonna 2001 Yamagatalla oli koossa useita lauluja, jotka eivät sopineet yhtyeen tyyliin, joten hän päätti ruveta soololaulajaksi. Syyskuussa 2002 Yamagata solmi levysopimuksen, ja hänen ep:nsä Rachael Yamagata EP julkaistiin saman vuoden lokakuussa. Hänen ensimmäinen albuminsa Happenstance julkaistiin heinäkuussa 2004. Sen kappaleita on käytetty paljon eri televisiosarjoissa, kuten Teho-osastossa, O.C.ssa, Aliaksessa, Muodon vuoksi ja Serranon perhe -sarjassa. Toinen albumi Elephants...Teeth Sinking Into Heart julkaistiin lokakuussa 2008. Se koostuu kahdesta levystä. Vuonna 2011 Yamagata julkaisi kolmannen albuminsa, Chesapeake. ==Diskografia== ===Albumit=== * Happenstance (2004) * Elephants...Teeth Sinking Into Heart (2008) * Chesapeake (2011) * Tightrope Walker (2016) ===EP:t=== * EP (2003) * Live at the Loft & More (2005) * Loose Ends (2008) * Covers EP (2011) * Heavyweight EP (2012) * Porch Songs EP (2018) ===Singlet=== * "Worn Me Down" * "Letter Read" * "1963" *"Be Be Your Love" *"Elephants" *"Faster" *"Sunday Afternoon" *"Starlight" *"Deal Breaker" *"Even If I Don't" *"You Won't Let Me" *"Spinning In Circles" *"Nobody" *"Over" *"Let Me Be Your Girl" == Lähteet == ==Aiheesta muualla== *Rachael Yamagatan viralliset kotisivut * *Rachael Yamagata MySpace-sivustolla Luokka:Yhdysvaltalaiset laulajat Luokka:Yhdysvaltalaiset laulaja-lauluntekijät Luokka:Vuonna 1977 syntyneet Luokka:Elävät henkilöt
Reluktanssimoottori

Reluktanssimoottori on sähkömoottorityyppi, jolla on käynnistysvääntömomentti ja jota voidaan käyttää normaalin sähkömoottorin tapaan. Reluktanssimoottori on rakennettava siten, että roottorin ja staattorin hammaslukumäärät ovat erisuuruisia. Tällainen kone ei kuitenkaan voi toimia normaalista sähköverkosta, vaan se vaatii taajuusmuuttajan. Idea katkojakäyttöisesta reluktanssimoottorista on jo yli sata vuotta vanha, mutta teknisesti sellaisen rakentaminen on onnistunut vasta tehoelektroniikan kehityksen myötä. Reluktanssimoottorilla on paljon hyviä puolia, minkä vuoksi sille ennustetaan tulevaisuudessa laajempaa käyttöä. Etuina on muun muassa se, että roottorilla ei ole käämitystä ja hitausmomentti on pieni, jolloin moottorilla saavutetaan nopea dynamiikka ja sitä voidaan käyttää suurilla pyörimisnopeuksilla. Staattorikäämityskin on yksinkertainen ja helposti jäähdytettävissä. Pienillä nopeuksillakin saadaan aikaan suuri vääntömomentti ja jopa paikoillaan olevalla roottorilla. Kaupallisia korkean hyötysuhteen synkronireluktanssimoottoreita on jo markkinoilla. == Lähteet == == Aiheesta muualla == Luokka:Sähkömoottorit
Ruostepyrstöt

Ruostepyrstöt (Cercotrichas) on sieppojen heimoon kuuluva lintusuku. == Lajit == * Kalaharinruostepyrstö (Cercotrichas paena) * Kapinruostepyrstö (Cercotrichas coryphoeus) * Matkijaruostepyrstö (Cercotrichas quadrivirgata) * Metsäruostepyrstö (Cercotrichas leucosticta) * Mustaruostepyrstö (Cercotrichas podobe) * Rantaruostepyrstö (Cercotrichas signata) * Ruostepyrstö (Cercotrichas galactotes) * Ruskoruostepyrstö (Cercotrichas hartlaubi) * Viiksiruostepyrstö (Cercotrichas barbata) * Viiruruostepyrstö (Cercotrichas leucophrys) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Cercotrichas Luokka:Siepot
Arabian jääkiekkoliitto

Arabian jääkiekkoliitto on perustettu vuonna 2008 edistämään jääkiekkoilua Lähi-idässä ja Pohjois-Afrikassa. Liiton päämaja sijaitsee Abu Dhabissa Arabiemiirikunnissa, ja sillä on kuusi jäsenmaata. Liitto järjestää myös Arab Cupin Arabimaiden jääkiekkomaajoukkueille. ==Arabian jääkiekkoliiton jäsenet== * Algeria * Bahrain * Marokko * Tunisia * Arabiemiraatit * Kuwait == Katso myös == *Arab Cup == Lähteet == *Arab Ice Hockey Federation Website *Algerian Ice Hockey Association Website Luokka:Arabian jääkiekko Luokka:Jääkiekkoliitot
Klubiotteella

Klubiotteella on suomalaisen Eppu Normaali -yhtyeen 18-osainen live- albumisarja, jonka kuusi ensimmäistä osaa ilmestyivät 10. joulukuuta 2008, ja loput alkuvuodesta 2009. Kyseessä on live-levyjen julkaisemisen Suomen ennätys. Alun perin kaikkien "Eppujen" Klubiotteella-kiertueen keikkojen piti olla vuoden 2008 puolella, mutta yhtyeen kitaristin Pantse Syrjän sairastuttua keuhkokuumeeseen, seuraavat keikat siirrettiin alkuvuoteen 2009. Ensimmäisten keikkojen lailla myös seuraavat taltioitiin ja julkaistiin omina kahden CD:n pakkauksinaan. Sarjan viimeinen osa, Lontoon keikka 11.3., ilmestyy 22. huhtikuuta. 27\. toukokuuta 2009 julkaistiin tupla-DVD, mikä sisältää "Klubiotteella"-kiertueen pohjoisen keikoilla kuvattua materiaalia, takahuonepohdintoja, kommenttiraidan, vuonna 2005 taltioidut akustiset "Kahdeksas ihme"- ja "Vesilinjalla"-keikat, Tahdon sut -videon ja dokumentin sen tekemisestä, sekä muita keikkataltiointeja. == Sarjan osat == * 14.11. Laihia * 15.11. Seinäjoki * 20.11. Joensuu * 21.11. Hankasalmi * 22.11. Porvoo * 23.11. Kotka * 28.11. Mikkeli * 24.1. Kouvola * 3.2. Kuopio * 4.2. Oulu * 5.2. Rovaniemi * 6.2. Tornio * 7.2. Ylläs * 11.2. Pori * 12.2. Kokkola * 20.2. Nokia * 21.2. Kankaanpää * 11.3. Lontoo == DVD == * Eppu Normaali Klubiotteella (2009) == Lähteet == * Eppu Normaalin viralliset sivut * Epe's Music Shop Luokka:Vuoden 2008 konserttitallenteet Luokka:Vuoden 2009 konserttitallenteet Luokka:Eppu Normaalin albumit
HK MVD

HK MVD () oli venäläinen ammattilaisjääkiekkojoukkue Balašihasta Moskovan alueelta. Joukkue pelasi KHL-liigassa. Seuran nimilyhenne MVD tulee sanoista Ministerstvo vnutrennih del, joka tarkoittaa sisäasiainministeriötä. ==Historia== Alkusysäys joukkueen perustamiselle tuli miliisijoukkojen päivänä 5. maaliskuuta 2003 pelatusta ystävyysottelusta Venäjän ja Valko-Venäjän sisäministeriöiden joukkueiden välillä. Valko-Venäjän presidentti Aleksandr Lukašenko jääkiekkofanina ehdotti myös vastaavaa jääkiekko-ottelua, joka pelattiin seuraavassa marraskuussa. Helmikuussa 2004 Venäjän sisäministeriön joukkue kävi myös voittamassa poliisien keskinäisen mestaruuden Sveitsissä. Virallisen määräyksen joukkueen perustamisesta allekirjoitti sisäministeri Rašid Nurgalijev 22. huhtikuuta 2004, jota pidetään joukkueen perustamispäivänä. Joukkueen kotipaikaksi tuli Tver, kun HK MVD perustettiin Vysšaja Liga -joukkueen THK Tverin perustalta. Joukkue muutti kotipaikkaa Balašihaan, kun uusi kotihalli Balašiha-Arena valmistui 2007. Kaudella 2009–2010 HK MVD pelasi KHL:n finaaleissa häviten Ak Bars Kazanille otteluvoitoin 3–4. Kauden jälkeen sovittiin HK MVD:n ja Moskovan Dynamon yhdistämisestä uudeksi KHL-joukkueeksi OHK Dinamo. Samalla perustettiin VHL:ssä pelaava farmijoukkue Dinamo, joka ensimmäisellä kaudella pelasi kotipelinsä Tverissä ja kaudella 2011–2012 Balašihassa. == Lähteet == * HK MVD:n virallinen sivu === Viitteet === MVD Luokka:Entiset jääkiekkoseurat
Vapaa-aukko

Vapaa-aukko on sillan keskilinjan suuntainen kahden peräkkäisen tuen välinen pienin vapaa vaakasuora etäisyys. Se mitataan yleensä tukien yläpään korkeudelta tai suunnitelmapiirustuksiin merkityiltä kohdilta. Holvi- ja kaarisilloissa se mitataan holvin tai kaaren kannan korkeudelta. == Lähteet == Luokka:Sillat
Ismo Kajander

Ismo Kajander (s. 31. joulukuuta 1939 Turku) on toiminut 1960-luvun alkupuolelta lähtien taiteilijana, kirjoittajana, galleristina ja opettajana. Kajander on opiskellut Turun taideyhdistyksen piirustuskoulussa ja Helsingin yliopistossa. Hän on opettanut valokuvausta Taideteollisessa korkeakoulussa ja ollut Turun piirustuskoulun rehtorina 1988–1997. Pariisin-matka vuonna 1961 tutustutti Kajanderin uusrealismiin (le Nouveau Réalisme) ja innosti taiteilijaa esittämään Suomessa yhteiskunnallisesti kantaa ottavia esinekoosteita, joiden vastaanotto oli kuitenkin tympeä. Siitä huolimatta Kajander edelleen osallistui ja järjesti näyttelyitä, aktioita ja tapahtumia. Kajander siirtyi valokuvan pariin 1960-luvun lopulla ja muun muassa opetti viisitoista vuotta valokuvausta Taideteollisessa korkeakoulussa. Hän oli perustamassa Suomen ensimmäistä valokuvagalleria Hippolyteä vuonna 1978. Kajander vastasi pitkään Hippolyten näyttelytoiminnasta, jonka tärkeänä tehtävänä oli kotimaisten valokuvien ohella esittää ulkomaisia klassikoita. 1980-luvun alussa Kajander julkaisi valokuvakirjan nimeltä Portsa, joka kuvaa hänen lapsuutensa asuinympäristöä samannimisessä Turun työläiskaupunginosassa. 1980-luvun lopulla ja 1990-luvulla hän toimi rehtorina Turun piirustuskoulussa, jonka oppilaana hän oli aloittanut yli 30 vuotta aiemmin. Ismo Kajander on palkittu useilla Suomen valtion taiteilijoille myöntämillä tunnustuksilla. Täytettyään 60 vuotta Kajander juhlisti syntymäpäiviään seuranneena vuonna näyttelyiden sarjalla TIE 2000. Yli puoli vuosisataa jatkunutta taiteilijanuraa läpileikattiin myös vuonna 2015 laajoin retrospektiivisin näyttelyin Kiasmassa sekä Suomen valokuvataiteen museossa. Vuonna 2001 Kajander hankki ullakkohuoneiston Pariisista. Hän haluaa, että hänen tuhkansa sirotellaan Seineen. ==Palkinnot ja tunnustukset== *Valokuvataiteen valtionpalkinto 1988 *Suomen Valkoisen Ruusun ritari 1992 *Valtion viisivuotinen taiteilija-apuraha 1998 *Suomen taideyhdistyksen palkinto 2007 (elämäntyöpalkinto) *Pro Finlandia -mitali 2013 ==Lähteet== ==Aiheesta muualla== *Ismo Kajander – Artist Luokka:Suomalaiset taiteilijat (taiteen uudet alueet) Luokka:Suomalaiset kuvanveistäjät Luokka:Suomalaiset valokuvaajat Luokka:Pro Finlandia -palkitut Luokka:Vuonna 1939 syntyneet Luokka:Elävät henkilöt
Mokkapannu

Mokkapannu tai espressopannu (), Suomessa myös mutteripannu, on keitin, jolla valmistetaan mokkakahvia liedellä. Se on toisinaan alumiininen, paitsi kahva, joka voi olla bakeliittia, mutta myös teräksisiä ja keraamisia valmistetaan. Tavalliseen suodatinkahviin verrattuna mokkapannulla saatu kahvi on vahvempaa ja kofeiinipitoisempaa, koska sillä saavutetaan paineen takia korkeampi lämpötila kuin kahvinkeittimellä. Paine on kuitenkin pienempi kuin espressokeittimillä saavutettava paine, joten kahvi poikkeaa varsinaisesta espressosta. Pannuja on olemassa useita eri kokoja, yhdestä kupista (3 cl) kahdeksaantoista. ==Historia== Pannun kehitti italialainen Alfonso Bialetti vuonna 1933. Mokka-sanan alkuperä johtuu jemeniläisestä Mokan kaupungista, jossa kahvi on tärkeä vientituote. == Rakenne == Tiedosto:Bialetti moka express-made-in-italy.jpg|Pannun kolme osaa. Tiedosto:Moka pot components floating.png|Osat asetetaan sisäkkäin. Tiedosto:Kaffeemaschine 4105.JPG|Keraaminen mokkapannu. Tiedosto:Moka2.jpg|Alumiininen mokkapannu. Tiedosto:Cafetière 8.jpg|Pieni ja suuri malli. ==Käyttö== Pannun alaosa (kaaviossa merkitty kirjaimella A) täytetään vedellä aina venttiiliin asti. Suodatin (B) asetetaan paikalleen alaosan sisään ja täytetään hienoksi jauhetulla espressokahvijauheella. Yläosa (C), jossa on toinen suodatin, ruuvataan tiukasti alaosaan kiinni. Lämmitettäessä pannua liedellä vesi alkaa kuumentua ja höyrystyä. Paineen kasvaessa vesihöyry pakottaa veden suodattimen putkeen ja ylöspäin kahvijauheen läpi. Lopulta kahvi kerääntyy yläosaan. Kun alaosa on lähes tyhjä vedestä, kuuluu pientä porisevaa ääntä. Tällöin pannu tulee poistaa liedeltä, jottei kahvi paahtuisi. Tiedosto:Coffee f3327912.jpg|Suodatin täytetään kahvijauheella. Tiedosto:Moka Animation.gif|Mokkapannun toimintaperiaate. Tiedosto:Espressokanne.ogv|Tomografinen video mokkapannusta toiminnassa. Tiedosto:Bialetti 05 (fcm).jpg|Valmis kahvi suihkuaa ylempään astiaan. ==Katso myös== * Perkolaattori * Kahvipannu * Pressopannu * Espresso ==Lähteet== * ===Viitteet=== ==Aiheesta muualla== *Pannun valmistajan kotisivut Luokka:Kahvinvalmistus Luokka:Keittiökoneet Luokka:Seulonnan keskeiset artikkelit
Ida Corr

Ida Corr (s. 14. maaliskuuta 1977 Århus, Tanska) on tanskalainen laulaja, säveltäjä ja musiikkituottaja. Hänen yksi tunnetuimmista kappaleistaan on vuonna 2007 julkaistu "Let Me Think About It" (Ida Corr vs. Fedde le Grand). Hän on SugaRush Beat Company -yhtyeen jäsen. SugaRush Beat Companyn kaksi muuta laulajaa ovat Rahsaan Patterson ja Jarrad Rogers. ==Varhainen elämä== Corr syntyi Århusissa, Tanskassa. Hänen isänsä on gambialainen ja äitinsä tanskalainen. Ida kasvoi Århusissa ja asuu nyt Kööpenhaminassa. ==Diskografia== ===Studioalbumit=== *2005: Street Diva *2006: Robosoul *2009: Under the Sun ===Kokoelma-albumit=== *2008: One *2012: Singled Out ===Singlet=== Vuosi Single Albumi Paras sijoitus 2004 I Put My Faith in You - - - - - 2005 U Make Me Wanna Street Diva - - - - Make Them Beg - - - - Country Girl - - - - 2006 Late Night Bimbo Robosoul - - - - Lonely Girl - - - - 2007 Let Me Think About It - 12 - - Mirror 07-07-07 Live Earth - - - - Let Me Think About It (Remix) One 2 12 - 1 2008 Ride My Tempo - 8 28 - Top 10 1 1 - 1 ==Aiheesta muualla== * Ida Corrin viralliset kotisivut * Ida Corrin viralliset fansivut * Virallinen MySpace -sivusto Luokka:Tanskalaiset musiikkituottajat Luokka:Elektronisen musiikin artistit Luokka:Tanskalaiset laulajat Luokka:Vuonna 1977 syntyneet Luokka:Elävät henkilöt
Blood and Chocolate

Blood and Chocolate on vuonna 2007 ilmestynyt ihmissusielokuva. Se kertoo nuoresta ihmissudesta nimeltä Vivian, joka rakastuu ihmiseen. Elokuvan on ohjannut Katja von Garnier. Se tehtiin Britanniassa, Saksassa ja Romaniassa. Elokuvan perustana on Romeo ja Julia -mukaelma. Ihmisen ja "toisten" välinen ristiriita ja sukujen väliset jännitteet sekä tarve jatkaa perintöä toimivat elokuvan runkona. Näistä kumpuavat myös ihmissusien klaanin sisäiset juonittelut sekä sopeutumisen ristiriidat. Elokuva esittää muuntuneet ihmissudet todellisen suden kaltaisena koiraeläimenä. Tämä poikkeaa nykyelokuvan yleisestä suuntauksesta esittää ne kookkaana hirviönä jolla on poikkeukselliset fyysiset voimat ja siten kyky kulkea lähes mahdottomia reittejä. Muuntautumiset on toteutettu tietokonetekniikalla ja niissä käytettiin apuna oikeita susia. == Näyttelijöitä == Luokka:Vuoden 2007 saksalaiset elokuvat Luokka:Vuoden 2007 brittiläiset elokuvat Luokka:Saksalaiset fantasiaelokuvat Luokka:Romanialaiset elokuvat Luokka:Nuortenelokuvat Luokka:Ihmissusielokuvat
Seututie 314

Seututie 314 on Asikkalan Vääksystä Asikkalan kirkonkylän ja Pulkkilanharjun kautta Sysmään johtava, 35 kilometriä pitkä seututie. Tie kulkee Päijänteen vaihtelevan maaston halki ja ylittää useita saaria. Yhdessä Luhangan Tammikoskelle jatkuvan seututien 612 sekä Joutsan ja Korpilahden välisen seututien 610 kanssa se muodostaa Päijänteen saaristotieksi kutsutun reitin. Vääksyssä tie alkaa valtatien 24 risteyksestä. Sysmässä tieltä on yhteys seututeille 410, 413 ja 612. == Lähteet == * * * == Aiheesta muualla == 314 Luokka:Asikkalan liikenne Luokka:Sysmän liikenne
Metakvaloni

Metakvaloni eli 2-metyyli-3-o-tolyyli-4(3H)-kinatsolinoni oli barbituraattien kaltainen, mutta niitä turvallisemmaksi mainostettu unilääke, joka tuli markkinoille vuonna 1965. Metakvalonia markkinoitiin muun muassa tuotenimillä Mandrax, Quaalude ja Sopor. 1960-, 1970- ja 1980-luvuilla metakvaloni oli sangen suosittu seksi- ja bilehuume. Lääketeollisuudessa metakvalonia valmistetaan antraniilihaposta ja o-toluidiinista etikkahapon avulla. == Käyttö Suomessa == Usein metakvaloni esiintyi yhdistelmävalmisteena, yhdessä useimmiten difenhydramiinin kanssa, joka on voimakas antihistamiini. Nämä lääkeaineet voimistivat yhdessä toistensa sedatiivista vaikutusta. Lääkevalmisteiden tuotenimiä olivat Pharmaca Fennica 1976:n mukaan ainakin Isonox, Sovanox, sekä Mandrax. == Väärinkäyttö == Lääke oli suosittu viihdekäytössä, koska se aiheutti tuntoaistin herkistymistä, rentoutumista ja euforiaa. Se tunnettiin useilla lempinimillä, mainiten muun muassa: Disco Bisquits, Down And Dirtys, Gorilla Biscuits, Whore Pills. Metakvaloni kehiteltiin alun perin Etelä-Afrikassa, jossa sitä on käytetty edelleen.McCarthy G, Myers B, Siegfried N. Treatment for methaqualone dependence in adults. Cochrane Database of Systematic Reviews. 2005 Apr 18;(2):CD004146. PMID 15846700 Metakvalonia sekoitetaan marihuanaan joka poltetaan. Tämä on kuitenkin hengenvaarallista, koska metakvalonitablettien muut ainesosat muuttuvat palaessaan myrkyllisiksi ja saattavat aiheuttaa muun muassa keuhkolaajentumaa. Etelä-Afrikassa paikallinen väestö on kehittänyt metakvalonista tupakan seassa poltettavan hyvin päihdyttävän muodon. Aineen ns. "jengi-koodinimet" ovat: "Tik" sekä "Rox". Suomessa Mandrax on tunnettu näillä nimillä: Maunot, Manu(t), Mankku, Mömmöt. Hägglundin ja Pylkkäsen mukaan aine omasi suurta väärinkäytön potentiaalia myös Suomessa.Hägglund, Tor-Björn & Pylkkänen, Kari. Wsoy taskutieto/tt130, 1976: Nuoret ja huumeet. s. 216 Laajan väärinkäytön vuoksi tuote poistettiin markkinoilta muualla maailmassa vuonna 1984. == Katso myös == *Aflokvaloni *Etakvaloni ==Lähteet== == Aiheesta muualla == *PubChem: Methaqualone *DrugBank: Methaqualone *Kyoto Encyclopedia of Genes and Genomes (KEGG): Methaqualone Luokka:Unilääkkeet Luokka:Kinatsolinonit Luokka:Seulonnan keskeiset artikkelit
Mika-Matti Maisonvaara

Mika-Matti Maisonvaara (s. 11. maaliskuuta 1991) on suomalainen jalkapalloilija, pelipaikaltaan laituri. Seuratasolla hän edustaa Ykkösessä pelaavaa HIFK:ta, jonne hän siirtyi kaudeksi 2014. Maisonvaara on RoPS:n kasvatteja. Hän debytoi seuran edustusjoukkueessa kaudella 2008. Maisonvaara aloitti debyyttikaudellaan Veikkausliigassa peräti neljä ottelua avauskokoonpanossa pelaamastaan kuudesta ottelusta. Minuutteja Maisonvaara keräsi etenkin loppukaudesta RoPSin kärsiessä pelikielloista ja loukkaantumisista. Ensi esiintymisensä RoPSin edustusjoukkueessa Maisonvaara ehti tehdä jo keväällä 2008 pelatussa Liigacupissa. Maisonvaara pelasi myös joitakin pelejä kaudella 2008 RoPS Farmissa Kolmosessa. Kaudelle 2009 Mika- Matin rooli joukkueessa oli kasvamassa mm. Zeddy Sailetin siirryttyä osittain valmennustehtäviin sekä Titi Essomban siirryttyä FC OPA:oon. Echiabi Okodugha saapui kuitenkin yhdessä Jarno Tenkulan kanssa uusina pelaajina Rovaniemen Palloseuraan, mikä ei lisännyt oleellisesti Mika-Matin vastuuta kauteen 2008 verrattuna. Kaudeksi 2014 Maisonvaara muutti Rovaniemeltä Helsinkiin ja siirtyi Ykkösessä pelaavaan HIFK:n edustusjoukkueeseen. ==Lähteet== *http://www.rops.fi/index.php?option=com_joomleague&func;=showPlayer&p;=43&pid;=3&Itemid;=217 *http://hifkfotboll.fi/portfolio/mika-matti-maisonvaara/#.U9OV5LHUNco Luokka:Suomalaiset jalkapalloilijat Luokka:Vuonna 1991 syntyneet Luokka:Elävät henkilöt
Seututie 413

Seututie 413 on Hartolan ja Sysmän kirkonkylien välillä kulkeva seututie. Sen pituus on noin 20 kilometriä. Tie alkaa Hartolan kirkonkylästä valtatien 4 risteyksestä. Se kulkee länsilounaaseen ja kulkee Valittulan ja Tikkalan kylien kautta. Tie päättyy Sysmän kirkonkylässä seututien 410 risteykseen. Vuonna 2021 seututien 413 liikennemäärät olivat 900–1 300 ajoneuvoa vuorokaudessa. == Lähteet == 413 Luokka:Hartolan liikenne Luokka:Sysmän liikenne
Kymenlaakson sosiaali- ja terveyspalvelujen kuntayhtymä

Kymenlaakson sosiaali- ja terveyspalvelujen kuntayhtymä (Kymsote) oli sairaanhoitopiiri Kymenlaakson maakunnan alueella. Sairaanhoitopiirin tehtävänä oli järjestää sosiaali- ja terveydenhuollon palvelut maakunnan asukkaille. Kuntayhtymän markkinointinimi oli Kymsote ja sen palveluksessa oli noin 6 000 henkilöä. Kymsote aloitti toimintansa 1. tammikuuta 2019. Kuntayhtymän toiminta päättyi 31. joulukuuta 2022 liittyen Sote-uudistukseen. Nykyisin alueen sosiaali-, terveys ja pelastustoimen palvelut tuottaa Kymenlaakson hyvinvointialue. ==Historia== Vuoden 1956 sairaalalaissa Suomi jaettiin 21 keskussairaalapiiriin ja jokaiseen niistä määrättiin rakennettavaksi keskussairaala.Lääkintöhallitus 1958: Kymenlaakson alueelle perustettiin Kotkan Keskussairaalapiiri.Lääkintöhallitus 1958: Vuoden 1989 erikoissairaanhoitolaissa entisistä keskussairaalapiireistä luovuttiin ja maahan muodostettiin 20 sairaanhoitopiiriä. Kymenlaakson sairaanhoitopiiriin liittyi Kymenlaakson erityishuoltopiiri vuonna 2010, jolloin uudeksi nimeksi tuli Kymenlaakson sairaanhoito- ja sosiaalipalvelujen kuntayhtymä. Samaan aikaan kuntayhtymän markkinointinimeksi tuli Carea. Markkinointinimi herätti keskustelua, ja nimestä tehtiin myös kantelu eduskunnan oikeusasiamiehelle. Myös Kotimaisten kielten keskus piti Carea-nimeä sekä sisällöllisesti että kielellisesti epäasianmukaisena. Tutkimuskeskuksen tutkijoiden mukaan nimestä tulisi selvitä selkeästi kuntayhtymän varsinainen nimi ja julkisuudessa käytetty ääntöasu karea johtaa ajatukset karjalaista kulttuuria vaaliviin seuroihin tai instituutioihin. Oikeusasiamies kuitenkin katsoi, että kuntayhtymä ei ole menetellyt lainvastaisesti, kun se on käyttänyt Carea-nimeä virallisen nimen yhteydessä niin, että epätietoisuutta viranomaisesta ei synny. Kuusankosken aluesairaala (KAS) siirtyi 1. tammikuuta 2011 Kouvolan kaupungin terveyspalveluiden alaisuuteen ja muuttui Pohjois-Kymen sairaalaksi (POKS). Vuoden 2019 alusta Pohjois-Kymen sairaala siirtyi takaisin kuntayhtymän omistukseen. ==Sairaanhoitopiirin sairaalat== * Kymenlaakson keskussairaala (Kotkassa) * Kymenlaakson psykiatrinen sairaala (Kouvolassa) * Pohjois-Kymen sairaala (Kouvolassa) Vuoden 2021 alussa valmistuva Ratamokeskus korvaa Pohjois-Kymen sairaalan. ==Sairaanhoitopiirin jäsenkunnat== * Hamina * Kotka * Kouvola * Miehikkälä * Pyhtää * Virolahti Kymenlaakson maakunnassa sijaitsi vuoden 2020 loppuun asti näiden kuuden kunnan lisäksi Iitti, joka kuuluu Päijät-Hämeen sosiaali- ja terveysyhtymään. 1. tammikuuta 2021 Iitti siirtyi Kymenlaakson maakunnasta osaksi Päijät-Hämeen maakuntaa. ==Lähteet== ==Aiheesta muualla== *Kymsoten kotisivut Luokka:Suomen sairaanhoitopiirit Luokka:Kymenlaakso
Henry Saleva

Henry "Helge" Saleva (s. 22. maaliskuuta 1951 Helsinki) on suomalainen entinen jääkiekkoilija. Nykyiseltä ammatiltaan Saleva on lakimies ja pyörittää omaa lakitoimistoa Jyväskylässä. Salevan asiakkaita oli mm. Jarmo Björkqvist. Björkqvist surmasi Jämsän kaupunginvaltuuston puheenjohtajana toimineen vaimonsa Jämsässä heinäkuussa 2006. ==Joukkueet== *HIFK SM-Liiga 69/70 *HIFK SM-Liiga 73/74 *HIFK SM-Liiga 75/76 *Oulun Kärpät SM-Liiga 77/78 *Jokerit SM- Liiga 78/79 *TPS SM-Liiga 79/80 *TPS SM-Liiga 80/81 *Oulun Kärpät SM-Liiga 81/82 *Oulun Kärpät SM-Liiga 82/83 *MoDo Hockey Elitserien 83/84 *MoDo Hockey Division 1 (SWE) 83/84 *JYP I divisioona 84/85 *JYP SM-Liiga 85/86 *JYP SM- Liiga 86/87 *VaKi I divisioona 87/88 == Lähteet == * === Viitteet === Saleva, Henry Luokka:Raimo Kilpiö -palkinnon voittajat Luokka:Veli-Pekka Ketola -palkinnon voittajat Luokka:Suomalaiset juristit Luokka:Vuonna 1951 syntyneet Luokka:Elävät henkilöt
Jalkaväkirykmentti 37 (jatkosota)

Jalkaväkirykmentti 37 (JR 37) oli Suomen puolustusvoimien 19. divisioonan joukkoyksikkö jatkosodassa. Rykmentin perusti Vaasan sotilaslääni neljäntenä rykmenttinään nk. ylimääräisenä rykmenttinä. Poikkeuksena pääsäännöstä, rykmenttiin ei liitetty varusmiehistä muodostettua pataljoonaa, vaan se muodostettiin kokonaisuudessaan Etelä-Pohjanmaan itäisen ja läntisen suojeluskuntapiirien reserviläisistä. == Perustaminen == *Esikunta perustettin Kauhavalla *I pataljoona (I/JR 37) perustettiin Kauhavalle. *II pataljoona (II/JR 37) perustettiin Isoonkyröön. *III pataljoona (III/JR 37) perustettiin Ylistaroon. *13. komppania eli kranaatinheitinkomppania (13./JR 37) perustettiin Kauhavalle. *14. komppania eli tykkikomppania (14./JR 37) perustettiin Alahärmään. *Kolonna (Kol./JR 37) Rykmentti sai lähes määrävahvuuksien mukaisen varustuksen. == Keskittäminen == Rykmentti keskitettiin 19. divisioonan mukana Kiteelle Raunio 2013, s. 136. I/JR 37 purettiin junasta Kulennoisten asemalla 29.6. josta se marssi Kerimäen kautta n. 105 km Kiteen Heinäjärven eteläpuoliseen maastoon, jonne saavuttiin 2.7. klo 01:15. II/JR 37 purettiin lopulta 28.6. vuorokauden alkaessa Punkasalmen Putikon asemalla, josta se marssi Kiteen Potaskavaaraan, Heinäjärvan luoteiskolkkaan. Perillä pataljoona oli 1.7. päättyessä. Myös III/JR 37 purettiin 28.6. aamulla myös Putikossa, josta pataljoona marssi yhteensä n. 108 km Kiteen Potaskavaaraan , jonne pataljoona asettui 2.7. klo 03:00. II ja III pataljonan junakuljetukseen sisälötyi kömmähdys, kun pataljoonat jo kerran purettiin Huutokosken asemalla, josta ne marssivat Jäppilään, josta ne yöpymisen ja aamuteen jälkeen palasivat Huutokoskelle junamatkan jatkamista varten. Teemarssille tuli mittaa 38 km. == Taistelut == Ensivaiheessa I ja III pataljoona jäivät ryhmitysalueilleen VII armeijakunnan reservinä. II pataljoona sen sijaan ryhmitettiin 19. divisioonan kaistan vasempaan reunaan, josta se aloitti hyökkäyksensä Jaakkimaan ja kohti Laatokkaa 10. heinäkuuta 1941. Hyökkäys eteni vain vaivoin ja suurin tappioin Raunio 2013, s. 137. Koska VII AK:n hyökkäys ei johtanut menestykseen Päämaja perusti uuden armeijakunnan I AK, johon kuului myös 19.D ja sen mukana JR 37. Hyökkäys jatkui Sortavalan Lahdenpohjan tasalle. Sortavala vallattiin 15.8. ja siellä olleet n. divisioonan vahvuiset Neuvostoliiton joukot saarrettiin. Osa Sortavalan valtauksen joukoista siirrettiin Karjalan Kannakselle elokuun lopulla. Siellä hyökkäys jatkui I,II, ja IV AK voimin vanhalle rajalle ja sen ylikin. Syyskuun alkupuolella joukot, ja JR 37 niiden mukana, ryhmittyivät puolustukseen Raunio 2013, s. 140–141. == Komentaja == Rykmentinkomentajana oli perustamisesta 18. kesäkuuta 1941 lakkauttamiseen 26. tammikuuta 1942 jääkärieversti Into Salmio. == Lakkauttaminen == Rykmentti lakkautettiin 26. tammikuuta 1942. == Lähteet == * * * === Viitteet === Luokka:Jatkosodan suomalaiset jalkaväkirykmentit
Idänruskobulbuli

Idänruskobulbuli (Chlorocichla flaviventris) on Saharan eteläpuolisessa Afrikassa tavattava bulbuleihin kuuluva varpuslintu. == Koko ja ulkonäkö == Kooltaan idänruskobulbuli on noin 23 cm . Lajin pää ja selkä ovat väriltään vaaleanruskeat ja siivet ja pyrstö hieman tummemmat. Vatsastaan ja alaperästään laji on vaalean keltainen. Idänruskobulbulin silmät ovat väriltään punaiset ja niitä ympäröi osittain valkoinen rengas == Elinympäristö, elintavat ja ravinto == Idänruskobulbulit elävät metsäisillä seuduilla ja myös ruohomailla usein veden läheisyydessä. Linnut elävät yleensä pareittain tai yksin. Pesänsä idänruskobulbuli rakentaa pensaaseen tai puuhun. Naaras munii yleensä kahdesta kolmeen munaa. Lajin ravinto koostuu suurelta osin siemenistä ja hedelmistä, mutta lintu syö myös hyönteisiä, joita se saalistaa lennossa. == Lähteet == ==Aiheesta muualla== *Ääntä, Äänen metadata Macaulay Library Luokka:Bulbulit
Sinope (mytologia)

Sinope () oli kreikkalaisessa mytologiassa Asopoksen ja Metopen tytär ja najadi. Hänen kohtalostaan on kaksi eri variaatiota. Ensimmäisen mukaan Zeus sieppasi Sinopen ja vei hänet Assyrian rannikolle. Siellä hän vannoi intohimossaan Sinopelle täyttävänsä tämän hartaimman toiveensa, jolloin tämä toivoi pysyvänsä neitsyenä. Myöhemmin Sinope huiputti samalla tavoin myös Apollonia ja joenjumala Halysta, eikä myöskään kukaan kuolevainen ikinä saanut häntä.Apollonios Rhodoslainen: Argonautika 2.946–965 (engl. käännös).Valerius Flaccus: Argonautica v.101–112 (engl. käännös). Toisen mukaan Sinopen sieppasi Apollon, joka vei hänet paikkaan, johon syntyi hänen mukaansa nimetty Sinopen kaupunki. Siellä hän synnytti tälle Syroksen, josta tuli hänen mukaansa nimensä saaneiden syyrialaisten kuningas.Diodoros Sisilialainen: Historian kirjasto 4.72.2 (engl. käännös). == Lähteet == Luokka:Najadit
Jalkaväkirykmentti 22 (jatkosota)

Jalkaväkirykmentti 22 (JR 22) oli Lahden suojeluskuntapiirin perustama 5. divisioonan Suomen maavoimien yksikkö jatkosodassa. ==Perustaminen== *Esikunta *I pataljoona (I/JR 22) *II pataljoona (II/JR 22) *III pataljoona (III/JR 22) *13. komppania eli kranaatinheitinkomppania (13./JR 22) *14. komppania eli tykkikomppania (14./JR 22) *Kolonna (Kol./JR 22) Jalkaväkirykmentti 22 sai lähes määrävahvuuksien mukaisen varustuksen. == Komentajat == Rykmentinkomentajina olivat: *jääkärieversti Karl-Vilhelm Grünn 20. kesäkuuta - 2. elokuuta 1941 *jääkärieverstiluutnantti (jääkärieverstiksi 6. elokuuta 1941) Väinö Merikallio 2. - 12. elokuuta 1941 *jääkärimajuri Lahja Oksanen 11. - 18. elokuuta 1941 *jääkärieversti Matti Laurila 18. elokuuta 1941 - 18. helmikuuta 1942 *everstiluutnantti Reino Inkinen 20. helmikuuta 1942 - 21. marraskuuta 1943 *jääkärieversti Armas Kemppi 21. marraskuuta - 31. joulukuuta 1943 ==Lakkauttaminen== Rykmentistä muodostettiin 20. prikaati 1. tammikuuta 1944. Osa rykmentin sotilaista siirtyi erillinen pataljoona 15:een, joka jäi Syvärille 20. prikaatin siirtyessä kesäkuussa Viipuriin. ==Lähteet== * === Viitteet === Luokka:Jatkosodan suomalaiset jalkaväkirykmentit
Jalkaväkirykmentti 23 (jatkosota)

Jalkaväkirykmentti 23 (JR 23) oli 5. divisioonan Suomen maavoimien yksikkö jatkosodassa, jonka perusti Etelä-Hämeen sotilaslääni. ==Perustaminen== *Esikunta *I pataljoona (I/JR 23) *II pataljoona (II/JR 23) *III pataljoona (III/JR 23) *13. komppania eli kranaatinheitinkomppania (13./JR 23) *14. komppania eli tykkikomppania (14./JR 23) *Kolonna (Kol./JR 23) Rykmentti sai lähes määrävahvuuksien mukaisen varustuksen. == Komentajat == Rykmentinkomentajina olivat: *everstiluutnantti (everstiksi 31. elokuuta 1943) Mauno von Schrowe 18. kesäkuuta 1941 - 4. kesäkuuta 1944 *everstiluutnantti Lauri Airila 5. - 22. kesäkuuta 1944 *kapteeni Lauri Tuovinen 22. kesäkuuta - 1. heinäkuuta 1944 (väliaikaisena komentajana) == Lakkauttaminen == Rykmentti nimettiin uudelleen 14. huhtikuuta 1944 Taisteluosasto 23:ksi, mikä lakkautettiin 1. heinäkuuta 1944. Osa osaston yksiköistä liitettiin Rajajääkäriprikaatiin. ==Lähteet== * === Viitteet === Luokka:Jatkosodan suomalaiset jalkaväkirykmentit
Sojuz TMA-01M

Sojuz TMA-01M oli Venäjän avaruusjärjestön toteuttama miehitetty avaruuslento kansainväliselle ISS-avaruusasemalle. Sojuz TMA-01M-lennon toteutuksesta sovittiin NASAn kanssa 21.11.2008.Nasa TMA-01M on Sojuz-avaruusaluksen 107. lento ja ensimmäinen modernisoidunhttp://www.nasa.gov/images/content/485546main_Soyuz_TMA01-M.jpg Sojuz TMA-M -avaruusalussarjan lento. Alus pysyi telakoituneena ISS:ään koko Retkikunta 25:n keston ajan toimiakseen tarvittaessa hätäpelastusaluksena. Avaruusaluksen laukaisu tapahtui Baikonurista 7. lokakuuta 2010 kello 23:10 UTC (8. lokakuuta 2010 kello 01:10 Suomen aikaa)http://yle.fi/uutiset/ulkomaat/2010/10/sojuz- avaruusalus_matkaa_jalleen_kohti_kansainvalista_avaruusasemaa_2042153.html Se kuljetti toisen puolen aseman miehistöstä Retkikunta 25:lle.http://www.nasa.gov/mission_pages/station/structure/iss_manifest.html Alus telakoitui ISS-avaruusasemaan 10. lokakuuta 2010 kello 0:01 UTC.http://www.roscosmos.ru/main.php?id=2&nid;=10536http://spaceflightnow.com/station/exp25/status.html Alus palasi maahan 16. maaliskuuta 2011.http://en.rian.ru/science/20110316/163032908.html Russian Soyuz TMA-M spacecraft with ISS crew lands in Kazakhstan, RiaNovosti, 16.3.2011 == Miehistö == Avaruuteen laukaistiin ja sieltä palasi seuraava miehistö: *Aleksandr Kaleri, Venäjän avaruusjärjestö, päällikkö *Oleg Skripotška, Venäjän avaruusjärjestö *Scott J. Kelly, NASA ===Varamiehistö=== * Sergei Volkov, Venäjän avaruusjärjestö, päällikkö * Oleg Kononenko, Venäjän avaruusjärjestö * Ronald Garan, NASA == Lähteet == == Aiheesta muualla == Luokka: Miehitetyt avaruuslennot Luokka:Sojuz-ohjelma Luokka:Vuoden 2010 avaruustoiminta
Sojuz TMA-18

Sojuz TMA-18 oli Venäjän avaruusjärjestön miehitetty avaruuslento ISS- avaruusasemalle. Lento alkoi 2. huhtikuuta 2010 Baikonurin kosmodromilta. http://en.rian.ru/world/20100402/158404260.html. Alus laskeutui Venäjälle 25. syyskuuta 2010.http://www.space- travel.com/reports/Russian_spacecraft_lands_safely_after_delays_999.html http://www.hs.fi/ulkomaat/artikkeli/Sojuz- kapseli+laskeutui+onnistuneesti+Kazakstaniin+/1135260400319 Sojuzin päällikkö Aleksandr Skvortsov toimi ISS:n Retkikunta 23:n lentoinsinöörinä ja Retkikunta 24:n komentajana. Tracy Caldwell Dyson ja Mihail Kornijenko toimivat Retkikuntien 23 ja 24 lentoinsinööreinä. Sojuz telakoitui ISS:ään 4. huhtikuuta 2010 kello 5:25 UTC.http://www.nasa.gov/mission_pages/station/main/index.html Sojuz pysyi telakoituneena ISS:ään Retkikunta 23:n keston ajan toimien tarvittaessa hätäpelastautumisaluksena. ==Miehistö== Sojuz TMA-18:n miehistö valittiin yhdessä NASAn kanssa 21. marraskuuta 2000http://www.nasa.gov/home/hqnews/2008/nov/HQ_08-306_Expedition_crews.html , mutta toteutuneella lennolla aiotusta miehistöstä vain venäläinen päällikkö: *Aleksandr Skvortsov, Venäjän avaruusjärjestö, päällikkö *Tracy Caldwell Dyson, NASA *Mihail Kornijenko, Venäjän avaruusjärjestö ==Lähteet== ==Aiheesta muualla== *NASAn video TMA-18:n laskeutumisesta Luokka:Miehitetyt avaruuslennot Luokka:Sojuz-ohjelma Luokka:Vuoden 2010 avaruustoiminta
Sojuz TMA-19

Sojuz TMA-19 oli Venäjän avaruusjärjestön miehitetty avaruuslento ISS- avaruusasemalle. Avaruusalus laukaistiin avaruuteen Baikonurin kosmodromilta 16. kesäkuuta 2010.http://www.nasa.gov/mission_pages/station/structure/iss_manifest.html http://en.rian.ru/science/20100616/159439261.html Alus laskeutui 26. marraskuuta 2010 kello 04:46 UTC, eli muutamaa päivää aiemmin kuin suunniteltu, jottei laskeutuminen tapahdu samaan aikaan kuin Kazakstanissa pidettävä "Organization for Security and Cooperation in Europe summit".http://www.space.com/missionlaunches/space-station-crew-to-return- earlier-than-planned-101117.html http://www.space.com/missionlaunches/soyuz- capsule-lands-space-station-crew-101125.html Soyuz Capsule Lands Safely With Space Station Crew, Space.com, julkaistu ja luettu 26.11.2010 ==Miehistö== Sojuz TMA-19:n miehistö sovittiin NASAn kanssa 21.11.2008.http://www.nasa.gov/home/hqnews/2008/nov/HQ_08-306_Expedition_crews.html *Fjodor Jurtšihin, Venäjän avaruusjärjestö, päällikkö * Douglas H. Wheelock, NASA * Shannon Walker, NASA ===Varamiehistö=== * Dmitri Kondratjev, Venäjän avaruusjärjestö, päällikkö * Paolo Nespoli, ESA * Catherine Coleman, NASA ==Lähteet== == Aiheesta muualla == Luokka:Miehitetyt avaruuslennot Luokka:Sojuz-ohjelma Luokka:Vuoden 2010 avaruustoiminta
Jalkaväkirykmentti 24 (jatkosota)

Jalkaväkirykmentti 24 (JR 24) oli Suomen puolustusvoimien 8. divisioonan joukkoyksikkö jatkosodassa. Osittain ruotsinkielisen rykmentin perusti Suomenlahden sotilaslääni. ==Perustaminen== *Esikunta *I pataljoona (I/JR 24) *II pataljoona (II/JR 24) *III pataljoona (III/JR 24) *13. komppania eli kranaatinheitinkomppania (13./JR 24) *14. komppania eli tykkikomppania (14./JR 24) *Kolonna (Kol./JR 24) Rykmentti sai lähes määrävahvuuksien mukaisen varustuksen. == Komentajat == Rykmentinkomentajina olivat: *eversti Bertil Heinrichs 19. kesäkuuta 1941 - 21. tammikuuta 1944 *eversti Kai Savonjousi 22. tammikuuta - 24. helmikuuta 1944 *majuri Börje Backström 24. helmikuuta - 1. maaliskuuta 1944 == Lakkauttaminen == Jalkaväkirykmentti 24 lakkautettiin 1. maaliskuuta 1944. ==Lähteet== * === Viitteet === Luokka:Jatkosodan suomalaiset jalkaväkirykmentit
Sojuz TMA-20

Sojuz TMA-20 oli Venäjän avaruusjärjestön toteuttama miehitetty avaruuslento ISS-avaruusasemalle. Avaruusaluksen laukaisu tapahtui 15. joulukuuta 2010 Baikonurin kosmodromilta. http://en.rian.ru/science/20101022/161057398.html http://en.rian.ru/world/20101215/161792811.html Se kuljetti toisen puolen aseman miehistöstä Retkikunta 26:lle. Avaruuslentäjät palasivat Maahan 24. toukokuuta 2011. http://www.space- travel.com/reports/ISS_astronauts_land_safely_in_Kazakhstan_mission_control_999.html ISS astronauts land safely in Kazakhstan: mission control, SpaceDaily.com, 24.5.2011 Sojuz-kapseli, jota lennolla oli tarkoitus käyttää, ilmeisesti vaurioitui sen Baikonuriin kuljetuksen aikana syyskuussa 2010 - tämä ei kuitenkaan vaikuttanut aikatauluihin, koska kapselille oli valmis vara-alus, joka toimitettiin Baikonuriin ajoissa. http://www.spacedaily.com/reports/Russian_Soyuz_spacecraft_damaged_engineer_999.html ==Miehistö== Sojuz TMA-20:n miehistö valittiin NASAn kanssa 21.11.2008. *Dmitri Kondratjev, lennon päällikkö, Venäjän avaruusjärjestö *Catherine Coleman, NASA *Paolo Nespoli, ESA Nespoli on luultavasti pisin (188 cm) Sojuzilla lentänyt henkilö. Häntä varten jouduttiin muuttamaan istuinta ja joitakin muita varusteita mittautilaustyönä.http://www.russianspaceweb.com/iss_soyuztma20.html ===Varamiehistö=== * Anatoli Ivanishin, Venäjän avaruusjärjestö, päällikkö * Satoshi Furukawa, JAXA * Michael Fossum, NASA ==Lähteet== == Aiheesta muualla == Luokka:Miehitetyt avaruuslennot Luokka:Sojuz-ohjelma Luokka:Vuoden 2010 avaruustoiminta Luokka:Vuoden 2011 avaruustoiminta
Jalkaväkirykmentti 27 (jatkosota)

Jalkaväkirykmentti 27 (JR 27) oli Suomen maavoimien 18. divisioonan joukkoyksikkö jatkosodassa, jonka perusti Pirkka-Hämeen suojeluskuntapiiri. ==Perustaminen== Everstiluutnantti Lauri Vihtori Haanperän johtama Pirkka- Hämeen suojeluskuntapiiri, jonka esikunta oli Tampereella, sai 18. kesäkuuta 1941 käskyn kutsua alueensa reserviläiset ylimääräisiin harjoituksiin. Alue- ja paikallispäälliköt saivat käskyn avata sinetöidyt ohjeensa. Näiden ohjeiden perusteella kutsuttiin lisähenkilöstöä palvelukseen ja aloitettiin YH- käskykorttien jakaminen reserviläisille. Reserviläiset kokoontuivat käskettyihin kokoontumispaikkoihin, joissa heistä muodostettiin rykmentti.Ojala, Arvo s. 7 Rykmentin kokoonpano oli seuraavaOjala, Arvo s. 9-11: *Esikunta perustettiin Kangasalla *I pataljoona (I/JR 27) Kangasala, komentajana majuri Y. O. J. Toppola **1. komppania perustettiin Kangasalla päällikkönä luutnantti K. I. S. Toivonen **2. komppania perustettiin Teiskossa päällikkönä luutnantti K. E. Kuljula **3. komppania perustettiin Kuhmalahdella ja Sahalahdella päällikkönä luutnantti M. R. Siukosaari **4. komppania perustettiin Orivedellä päällikkönä kapteeni Yrjö Pohjavirta *II pataljoona (II/JR 27)Orivesi, komentajana majuri E. A. A. Sandström *III pataljoona (III/JR 27) Mänttä, komentajana majuri K. J. V. Turkka *13. komppania eli Kranaatinheitinkomppania (13./JR 27) Messukylä, Kangasala, päällikkönä luutnantti Y. A. Laalahti *14. komppania eli Tykkikomppania (14./JR 27) Nokia, päällikkönä luutnantti K. S. Viitanen *Kolonna (Kol./JR 27) Jalkaväkirykmentti 27 sai lähes määrävahvuuksien mukaisen varustuksen. == Komentajat == *everstiluutnantti (everstiksi 8. lokakuuta 1942) Lauri Haanterä 18. kesäkuuta 1941 - 10. huhtikuuta 1944 == Taival == Rykmentin II pataljoona lakkautettiin 12. joulukuuta 1941. Jalkaväkirykmentti 27:n I pataljoonan nimi ja numero muuttui virallisesti Jalkaväkirykmentti 48:n III pataljoonaksi 26. toukokuuta 1942, mutta vasta vuonna 1944 se siirrettiin omaan rykmenttiinsä. Kuitenkin sotapäiväkirjoissa se noudattaa siihen saakka pääosin perinteistä nimi ja numeromerkintäänsä I/JR 27:n. Sitä ennen, 29. maaliskuuta 1944, myös JR 27:n III Pataljoonasta muodostettiin virallisesti Erillinen Pataljoona 28. Rykmentin esikunnasta muodostettiin Taisteluosasto Haanterän esikunta 10. huhtikuuta 1944. Tällöin voidaan katsoa JR 27 lopullisesti hajotetuksi.Ojala, Arvo s. 241-242 == Perinteet == Pirkanmaan maakuntakomppania ja Pajarin Pojat ry vaalivat Jatkosodan JR27 perinteitä https://www.pppy.fi/ ==Lähteet== * * === Viitteet=== Luokka:Jatkosodan suomalaiset jalkaväkirykmentit
Jonathan Wartiovaara

Jonathan Vindician (J. V.) Wartiovaara (vuoteen 1906 Weckman; 23. elokuuta 1875 Antrea – 9. joulukuuta 1937 Helsinki) oli suomalainen virkamies, joka toimi Valtiokonttorin ylitirehtöörinä 1915–1937. Hän oli Suomen valtiovarainministerinä 1920–1921. Puoluekannaltaan Wartiovaara oli kokoomuslainen. Wartiovaaran vanhemmat olivat lääninrovasti William Weckman ja Mirjam Salome Colliander, joilla oli yhteensä 14 lasta. Wartiovaara pääsi ylioppilaaksi 1893 ja suoritti filosofian kandidaatin tutkinnon 1896 ja ylemmän hallintotutkinnon 1903. Hän oli Suomen Pankin pääkonttorin ylimääräinen virkailija 1899–1900, pankin Pietarin-konttorin virkailija 1900–1903 sekä senaatin valtiovaraintoimituskunnan 1. apukamreeri 1904. Wartiovaarasta tuli Valtiokonttorin kasööri 1910, mutta hän toimi myös senaatin valtiovaraintoimituskunnassa vt. kamreerina.Valtiokonttorin historiasivut Vuosina 1915–1937 Wartiovaara oli Valtiokonttorin ylitirehtöörinä eli pääjohtajana, mihin tehtävään hänet nimitettiin J. K. Paasikiven seuraajaksi. Finanssihallinnon asiantuntijana hän oli niin sanotun amiraalisenaatin valtiovarainpäällikköjen avustaja. Poikkeuksellisesti Wartiovaara saattoi jatkaa virassaan myös helmikuun vallankumouksen jälkeen ja Setälän senaatti kutsui hänet syksyllä 1917 finanssisenaattori Leo Ehrnroothin erityisavustajaksi. Sisällissodan aikana hänen onnistui piiloutua punakaarteilta valtiokonttorin kassaholvin avainten kanssa. Sodan jälkeen Wartiovaara oli mukana komiteassa, joka valmisteli alustavaa rauhansopimusta Suomen ja Neuvosto-Venäjän välille. Hän olikin sitten valtiovarainministerinä 1920–1921 toimineessa Erichin hallituksessa, joka solmi Tarton rauhan. Wartiovaara oli myös mukana rauhanneuvotteluissa. Valtiontalouden muodolliseen puoleen perehtyneenä Wartiovaara valvoi virastotyön tarkkuutta ja täsmällisyyttä, mutta ei kannattanut radikaaleja uudistuksia. 1920- ja 1930-luvuilla hän oli mukana aktiivisesti Suomen ilmapuolustusta tukeneissa järjestöissä. Wartiovaaran puoliso oli Siiri Nystén. Heidän vanhin poikansa oli suurlähettiläs Otso Wartiovaara. Nuorempi poika oli liikennelentäjä ja tytär lääkäri. ==Lähteet== Luokka:Suomen valtiovarainministerit Luokka:Suomalaiset virkamiehet Luokka:Kansallisen Kokoomuksen poliitikot Luokka:Vuonna 1875 syntyneet Luokka:Vuonna 1937 kuolleet